รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ำความสำคัญของการบริหารจัดการดิน น้ำ และระบบนิเวศ พร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภู
วันศุกร์ที่ 22 มกราคม 2564
กระทรวงเกษตรฯ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ําความสําคัญของการบริหารจัดการดิน น้ํา และระบบนิเวศ พร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภู
กระทรวงเกษตรฯ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ําความสําคัญของการบริหารจัดการดิน น้ํา และระบบนิเวศ พร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภูมิอากาศ
กระทรวงเกษตรฯ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ําความสําคัญของการบริหารจัดการดิน น้ํา และระบบนิเวศ พร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภูมิอากาศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 (13th Berlin Agriculture Ministers’ Conference) ผ่านการประชุมออนไลน์ ณ ห้องประชุมกระทรวงเกษตรและสหกรณ์ โดยการประชุมระดับรัฐมนตรีฯ ประจําปี 2564 นี้ มีรัฐมนตรีเกษตรจาก 97 ประเทศ และผู้บริหารจาก 14 องค์กรระหว่างประเทศ ร่วมหารือและผนึกนโยบายให้ภาคเกษตรสามารถฟื้นฟูจากวิกฤตโควิด-19 และการเปลี่ยนแปลงทางสภาพภูมิอากาศ โดยมีหัวข้อหลัก คือ “How to Feed the World in Times of Pandemics and Climate Change?”
นายนราพัฒน์ฯ เปิดเผยว่า การเข้าร่วมแสดงวิสัยทัศน์ของประเทศไทยในการประชุมกลุ่มย่อย หัวข้อ “Adaptation to Climate Change” – การปรับตัวรองรับการเปลี่ยนแปลงสภาพภูมิอากาศ เนื่องจากกระทรวงเกษตรฯ ตระหนักถึงความสําคัญในหัวข้อนี้ เพราะส่งผลกระทบต่อภาคเกษตรและเกษตรกรในทุกระดับ และได้เสนอการขับเคลื่อนนโยบายการดําเนินการในบริบทของกระทรวงเกษตรฯ ได้แก่ 1) บริหารจัดการน้ําทั้งระบบ กระจายน้ําอย่างเหมาะสมและทั่วถึง พัฒนาแหล่งน้ํา และเพิ่มพื้นที่ชลประทาน เพื่อให้มีน้ําเพียงพอต่อการอุปโภคบริโภคและทําการเกษตร รวมทั้งป้องกันและบรรเทาปัญหาอุทกภัย 2) บริหารจัดการดินให้มีความอุดมสมบูรณ์ มีการวิเคราะห์ดิน ใช้ที่ดินอย่างเป็นระบบ ใช้ระบบ Agri-map เพื่อปลูกพืชให้เหมาะสมกับพื้นที่ 3) จัดทําปฏิทินผลผลิตสินค้าเกษตรรายเดือนระดับจังหวัดเพื่อการบริหารจัดการความมั่นคงอาหารในระดับพื้นที่ นอกจากนี้ ภาครัฐจะใช้ข้อมูล Big Data เพื่อสนับสนุนการดําเนินการดังกล่าว 4) ส่งเสริมเกษตรกรรมยั่งยืน โดยดําเนินระบบเกษตร ได้แก่ เกษตรทฤษฎีใหม่ เกษตรผสมผสาน เกษตรอินทรีย์ เกษตรธรรมชาติ และวนเกษตร ด้วยการลด ละ เลิก การใช้สารเคมี 5) ส่งเสริม Smart Farmer และสนับสนุนการใช้เครื่องจักรกลเกษตรที่เหมาะสมกับพื้นที่ของแต่ละจังหวัด เพื่อยกระดับสู่การทําเกษตรสมัยใหม่ และเกษตรแบบแม่นยํา และ 6) ร่วมมือกับธนาคารพัฒนาเอเชีย (ADB) เพื่อดําเนินโครงการการปรับตัวต่อการเปลี่ยนแปลงสภาพภูมิอากาศในภาคเกษตร เพื่อเพิ่มการฟื้นตัวและความยั่งยืนในพื้นที่สูง
ในโอกาสนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถ้อยแถลงผ่านทางคลิปวิดีโอ ซึ่งกระทรวงอาหารและเกษตรแห่งสหพันธ์สาธารณรัฐเยอรมนี ในฐานะประเทศเจ้าภาพ ได้ประชาสัมพันธ์ถ้อยแถลงจากรัฐมนตรีเกษตรประเทศต่างๆ ผ่านทางเว็บไซต์ของ GFFA หรือ https://www.gffa-berlin.de/en/ โดยยืนยันว่า ประเทศไทยตระหนักถึงความสําคัญในการขับเคลื่อนภาคเกษตรและระบบอาหาร และการประชุมสุดยอดระดับผู้นําด้านระบบอาหารโลก (The 2021 UN Food Systems Summit) โดยประเทศไทยได้แต่งตั้งผู้ดําเนินการเตรียมการจัดประชุมระดับผู้นําด้านระบบอาหารโลก (National Dialogues Convenor) กระทรวงเกษตรฯ ได้มอบหมายและผลักดันให้ประเทศไทยดํารงตําแหน่งประธานคณะกรรมการความมั่นคงอาหารโลก (Chairperson of Committee of Food Security: CFS) ภายใต้กรอบองค์การอาหารและเกษตรแห่งสหประชาชาติ (FAO) เพื่อร่วมพัฒนานโยบายด้านความมั่นคงอาหาร ทั้งในระดับประเทศ ระดับภูมิภาค และระดับโลก โดยกระทรวงเกษตรฯ พร้อมนํานโยบายด้านระบบอาหารโลกไปผลักดันให้เกิดผลปฏิบัติจริง เพื่อให้บรรลุเป้าหมายวาะการพัฒนาอย่างยั่งยืน หรือ SDGs (Sustainable Development Goals)
นายนราพัฒน์ฯ กล่าวในตอนท้ายว่า ประเทศไทยร่วมรับรองแถลงการณ์ (Communique) สําหรับการประชุมระดับรัฐมนตรีเกษตรเบอร์ลิน ครั้งที่ 13 เน้นย้ําผลข้อหารือด้านนโยบายระบบอาหารไปขับเคลื่อนให้เกิดการปฏิบัติจริง ผ่านการทํางานร่วมกับองค์การสหประชาชาติ (UN) และเวทีความร่วมมือในกรอบพหุภาคีต่างๆ ซึ่งกระทรวงเกษตรฯ จะรวบรวมข้อมูลจากทุกภาคส่วนที่เกี่ยวข้องกับระบบอาหาร และนําไปจัดทํานโยบายและกิจกรรมเพื่อรายงานในการประชุมสุดยอดระดับผู้นําด้านระบบอาหารโลกในช่วงปลายปีนี้ด้วย.
คําบรรยายภาพข่าว
ร่วมประชุม : นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ พร้อมด้วยนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 (13th Berlin Agriculture Ministers’ Conference) ผ่านการประชุมออนไลน์
ณ ห้องประชุมกระทรวงเกษตรและสหกรณ์